钦定古今图书集成/明伦汇编/氏族典/第532卷 > 郭朝宾
## 钦定古今图书集成/明伦汇编/氏族典/第532卷 > 郭朝宾

按《兖州府志》：“朝宾，字尚甫，汶上人。嘉靖间进士，授户
部主事，历官工部尚书。为人朴厚老成，雅有器局，断
决神敏，而御下宽简。先任陕西副使，后任工部。时张
居正柄国，锐于兴作，议开泇口胶莱二河。朝宾心知
其难，不附其说，两集廷议以请旨，皆得报罢。所省钜
万，谈者以持重称之。”